|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Analýza povinnosti návratu vozidiel, ktorú zabezpečila Európska komisia uvádza, že táto povinnosť môže vytvoriť ďalšie jazdy vozidiel, ktoré môžu v roku 2023 viesť až k 2,9 miliónom ton ďalších emisií CO2 (ide o 4,6 % zvýšenie emisií z medzinárodnej cestnej nákladnej dopravy). Vo všetkých troch skúmaných scenároch v analýze Európskej komisie sa zvýšenie emisií CO2 pohybuje v rozmedzí od 0,8 % do 4,6 %. Náklady na znečistenie ovzdušia v dôsledku negatívnych účinkov na zdravie a iných škôd štúdia uvádza 25,9 milióna EUR v súvislosti so zvýšením emisií NOx a častíc PM2,5 v roku 2023. |
| **5.2 Bude mať predkladaný materiál vplyv na chránené územia a ak áno, aký?** |
| Nie |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno, a to z dôvodu, že ide o nariadenie prijaté na úrovni Európskej únie. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Nadväzne na prijaté nariadenie bolo publikované vyhlásenie Európskej komisie (2020/C 252/01), v ktorom vyjadruje svoje stanovisko, že text nariadenia nie je v súlade s ambíciami Európskej zelenej dohody. Povinný návrat vozidiel do členského štátu usadenia každých 8 týždňov nebol predmetom posúdenia vplyvu, ktorý robila Európska komisia. Povinnosť návratu nákladného vozidla povedie k neefektívnosti v doprave a k zvýšeniu zbytočných emisií, znečistenia a preťaženia. Európska komisia zabezpečila štúdiu, v ktorej je vplyv tohto opatrenia analyzovaný nadväzne na životné prostredie a fungovanie jednotného trhu. Komisia posúdi tieto závery a môže uplatniť svoje právo predložiť nový legislatívny návrh v tejto oblasti. Ak komisia predloží legislatívny návrh, ktorým by mala kompenzovať, prípadne eliminovať predpokladaný nárast objemu dopravy a s tým súvisiaci vplyv v oblasti klímy a znečisťovania, Ministerstvo dopravy a výstavby SR poskytne súčinnosť v rámci legislatívneho procesu a následne podľa vhodnosti prijme prípadné legislatívne zmeny. |